હાલ તમામ બાળકો જોખમમુક્ત છે તથા પ્રશાસન તરફથી આ મામલે તપાસનું આશ્વાસન આપવામાં આવ્યું છે. શુગર મિલમાંથી કયો ગેસ લિક થયો હતો એ અંગે પ્રશાસન કે મિલના અધિકારીઓ તરફથી કોઇ જાણકારી આપવામાં આવી નથી. પ્રશાસન તરફથી કહેવામાં આવ્યું છે કે, આ મામલાની તપાસ બાદ જ કંઇ પણ કહી શકાશે. નોંધનીય છે કે, ઉત્તર પ્રદેશનો પશ્ચિમ વિસ્તાર શેરડીની ખેતી માટે જાણીતો છે. ઓક્ટોબરમાં શેરડીના પાકની લણણી શરૂ થાય છે, એવામાં આ સમયે શુગર મિલમાં તૈયારીઓ શરૂ કરવામાં આવે છે.